Oficialusis leidinys L 145 , 10/06/1994 p. 0019 - 0022

specialusis leidimas suomių kalba: skyrius 3 tomas 58 p. 0025

specialusis leidimas švedų kalba: skyrius 3 tomas 58 p. 0025



Komisijos sprendimas 1994 m. gegužės 19 d. nustatantis specialius reikalavimus, reglamentuojančius Singapūro kilmės žuvininkystės produktų importą (94/323/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų patiekimą į rinką [1], ypač į jos 11 straipsnio 1 dalį, kadangi Komisijos ekspertas apsilankė Singapūre, kad patikrintų sąlygas, kuriomis žuvininkystės produktai yra gaminami, sandėliuojami ir išsiunčiami į Bendriją; kadangi galima laikyti, kad Singapūro teisės aktų nuostatos dėl žuvininkystės produktų sveikatos tikrinimo ir priežiūros atitinka Direktyvoje 91/493/EEB nustatytas nuostatas; kadangi Nacionalinės plėtros ministerijos Svarbiausios produkcijos departamento, Singapūro kompetentingos institucijos, Veterinarijos visuomenės sveikatos skyrius, jo patikrinimo departamentas yra pajėgūs veiksmingai tikrinti, kaip taikomi galiojantys įstatymai; kadangi Direktyvos 91/493/EEB 11 straipsnio 4 dalies a punkte nurodytoje sveikatos sertifikato išdavimo tvarkoje taip pat turi būti nustatytas sertifikato pavyzdys, būtiniausi reikalavimai kalbai (-oms), kuria (-iomis) jis turi būti surašytas, ir asmens, turinčio įgaliojimus jį pasirašyti, rangas; kadangi pagal Direktyvos 91/493/EEB 11 straipsnio 4 dalies b punktą prie žuvininkystės produktų pakuočių turi būti tvirtinamas ženklas, kuriame nurodomas trečiosios šalies pavadinimas ir kilmės įmonės patvirtinimo numeris; kadangi pagal Direktyvos 91/493/EEB 11 straipsnio 4 dalies c punktą turi būti sudarytas patvirtintų įmonių sąrašas; kadangi tas sąrašas turi būti sudaromas remiantis Nacionalinės plėtros ministerijos Svarbiausios produkcijos departamento pranešimu Komisijai; kadangi dėl to Nacionalinės plėtros ministerijos Svarbiausios produkcijos departamentas turi užtikrinti, kad būtų laikomasi Direktyvos 91/493/EEB 11 straipsnio 4 dalyje tuo tikslu nustatytų nuostatų; kadangi Nacionalinės plėtros ministerijos Svarbiausios produkcijos departamentas pateikė oficialų patvirtinimą, kad yra laikomasi Direktyvos 91/493/EEB priedo V skyriaus taisyklių ir kad yra įvykdyti reikalavimai, lygiaverčiai tiems, kurie nustatyti minėtoje direktyvoje dėl įmonių patvirtinimo; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Nacionalinės plėtros ministerijos Svarbiausios produkcijos departamentas (Veterinarijos visuomenės sveikatos skyrius) — tai Singapūro kompetentinga institucija, galinti patikrinti ir patvirtinti, kad žuvininkystės produktai atitinka Direktyvos 91/493/EEB reikalavimus. 2 straipsnis Singapūro kilmės žuvininkystės produktai, išskyrus bet kokio pavidalo dvigeldžius moliuskus, dygiaodžius, gaubtagyvius ir jūrinius pilvakojus, turi atitikti šiuos reikalavimus: 1. prie kiekvienos siuntos turi būti pridėtas sveikatos sertifikato originalas, kuriame pagal šio sprendimo A priede nurodytą pavyzdį turi būti įrašytas numeris, data, jis turi būti tinkamai užpildytas, pasirašytas ir surašytas viename lape; 2. produktai turi būti pagaminti šio sprendimo B priede nurodytose patvirtintose įmonėse; 3. ant visų pakuočių, išskyrus palaidus sušaldytus žuvininkystės produktus, skirtus konservuotiems maisto produktams gaminti, neištrinamomis raidėmis turi būti užrašytas žodis "Singapūras" ir kilmės įmonės patvirtinimo numeris. 3 straipsnis 1. 2 straipsnio 1 punkte nurodytas sertifikatas turi būti surašytas mažiausiai viena valstybės narės, kurioje atliekami patikrinimai, valstybine kalba. 2. Sertifikate turi būti Nacionalinės plėtros ministerijos Svarbiausios produkcijos departamento atstovo vardas, pavardė, pareigos, parašas bei oficialus antspaudas, kurio spalva turi skirtis nuo teksto spalvos. 4 straipsnis Šis sprendimas taikomas nuo 1994 m. rugpjūčio 1 d. 5 straipsnis Šis sprendimas skirtas valstybėms narėms. Priimta Briuselyje, 1994 m. gegužės 19 d. Komisijos vardu René Steichen Komisijos narys [1] OL L 268, 1991 9 24, p. 15. -------------------------------------------------- A PRIEDAS SVEIKATOS SERTIFIKATAS Singapūro kilmės žuvininkystės produktų, kuriuos ketinama eksportuoti Į europos bendriją, išskyrus bet kokio pavidalo dvigeldžius moliuskus, dygiaodžius, gaubtagyvius ir jūrinius pilvakojus +++++ TIFF +++++ +++++ TIFF +++++ -------------------------------------------------- B PRIEDAS PATVIRTINTŲ ĮMONIŲ SĄRAŠAS Patvirtinimas | Įmonė | Adresas | Data | VPH-CS-001 | Q. B. Food Trading Pte Ltd | Singapore 2261 | neribota | VPH-CS-002 | Tai Wee Company (Pte) Ltd | Singapore 0512 | neribota | VPH-CS-003 | NCS Cold Store | Singapore 2261 | neribota | VPH-FE-001 | Global Fisheries Pte Ltd | Singapore 2261 | neribota | VPH-FE-002 | Wales Seafood (Singapore) Pte Ltd | Singapore 2263 | neribota | VPH-FE-003 | Fong Hsiang Enterprises Co. Pte Ltd | Singapore 2261 | neribota | VPH-FE-004 | Sigma Food Products Pte Ltd | Singapore 2775 | neribota | VPH-FE-005 | Tri-Oceanic (Pte) Ltd | Singapore 2261 | neribota | VPH-FE-006 | Marissco (Pte) Ltd | Singapore 2261 | neribota | VPH-FE-007 | Thong Siek Trading Pte Ltd | Singapore 2775 | neribota | VPH-FE-008 | Tenneco Pte Ltd | Singapore 1953 | neribota | VPH-ME-001 | Effort Holdings Pte Ltd | Singapore 0512 | neribota | VPH-ME-002 | Yeo Hiap Seng Ltd | Singapore 2158 | neribota | VPH-ME-003 | Amoy Canning Corporation (Singapore) Ltd | Singapore 2261 | neribota | VPH-SE-001 | Woh Hup Food Industries Pte Ltd | Singapore 0512 | neribota | --------------------------------------------------